[Foto's] Betogers maak amok in Kaapstad | Maroela Media
Twee Golden Arrow-busse is Woensdag op die N2 tyden onluste in Kaapstad aan die brand gesteek. Foto: Via Twitter
Onluste het Woensdagaand in Kaapstad uitgebreek, waartydens betogers twee busse en 'n vragmotor aan die brand gesteek en die N2-snelweg naby die lughawe versper het.
Die betoging spruit na bewering uit ontevredenheid oor 'n ANC-kandidaat vir die munisipale verkiesing op 3 Augustus.
Kapt. FC van Wyk, provinsiale polisiewoordvoerder, het by navraag aan Maroela Media gesê die protesoptrede het omstreeks 18:00 in Nyanga uitgebreek.
"Met die polisie se aankoms was twee Golden Arrow-busse, 'n vragmotor en buitebande op die snelweg by Borcherds Quarryweg aan die brand," het Van Wyk gesê.
Die snelweg in die rigting van Somerset-Wes moes vir verkeer gesluit word. Die snelweg is intussen weer oopgestel.
Twee mense wat glo probeer het om motoriste te beroof, is in hegtenis geneem. Die polisie ondersoek 'n saak van openbare geweld, maar niemand is nog in dié verband in hegtenis geneem nie.
Die situasie was teen Donderdagoggend kalm. Die polisie en metropolisie monitor die situasie.
Twee Golden Arrow-busse is op 29 Junie 2016 op die N2 in Kaapstad tydens onluste aan die brand gesteek Foto via Twitter
betogings Kaapstad Verkiesing 2016
Bibberweer vir die Kaap dié naweek
Anargie. Volgens plan. Plakkers alreeds vir jare strategies in en om Kaapstad geplaas om te mobiliseer soos en wanneer benodig. ANC: ons stuur vir julle die rekening vir die brande en breek en trauma. Vir n politieke.party wat the people at heart het en luister na die gemeenskap…vreemd dat soveel so upset kan wees?
Die munisipaliteit en ander wat skade gely het deur hierdie betoging moet die ANC self (Luthuli-huis) opskroef vir vergoeding. Ons kan nie toelaat dat hulle Kaapstad ook verniel soos hulle met Tshwane gemaak het nie.
Ek verstom my oor hoe die betogers hul grief en met die aan die brandsteek van voertuie op 'n snelweg bymekaar kry?Wys mens net hoe KLEIN die betogers se breine regtig is!!Motoriste sal maar moet oorgaan tot selfverdediging waar hulle in sulke gevalle tussen klipgooiers vasgevang word.Ek meen die motoris het betaal en betaal steeds vir die pad waarop hy ry en die reg om daarop te kan ry die betogers niks nie!Hoekom brand hulle nie liewer hul bure se huisies af nie??Sal baie meer sin maak dan!
Hmm elke keer die ANC. So 'n puik idee sal wees vir hulle om eerder Nkandla aan die brand te gaan steek dan hou hulle die onluste en brand skade sommer alles binne die ANC ……….
Hier mee verklaar ek dat ek nie sal huiwer om myself te verdedig as ek beroof of aangeval word nie, so wees gewaarsku die wat dink hulle kan maak wat hulle wil.